Adobe and Teardrops: Elway -- Leavetaking
Elway -- Facebook, Buy Leavetaking,Spotify
Labels: Elway, Soviet Bear, the basics OBK vra hof in Amsterdam vir ondersoek na Steinhoff | Netwerk24
Deur Nellie Brand-Jonker 21 Februarie 2019 16:12
’n Groep beleggers van Steinhoff – waaronder die Openbare Beleggingskorporasie (OBK) – wil hê die handelsafdeling van die Amsterdamse appèlhof moet gelas dat die maatskappy se sake ondersoek word.
Beleggers is nou moeg om vir inligting te wag oor wat fout gegaan het by Steinhoff.
Steinhoff het Donderdag bekend gemaak die beleggers wil hê die hof moet ’n ondersoeker aanstel en gelas dat die maatskappy nog ’n direkteur op sy toesighoudende direksie aanstel van wie vereis sal word “om voldoende inligting aan beleggers te verskaf”.
Die handelshof, bekend as die ondernemingskamer in Nederlands, sê die partye wat die aansoek ingedien het, sluit in die OBK, die pensioenfonds van staatsamptenare (GEPF), die Werkloosheidsversekeringsfonds en die Vergoedingsfonds. Ander partye is onder meer beleggingsfondse en beleggingsbestuurders soos John Hancock Funds II, John Hancock Variable Insurance Trust, Pacific Select Fund, Pacific Funds Series Trust, Nordea Funds, Nordea en Nordea Norge Verdi.
“Die hof is genader om ’n ondersoek na die gebeure by Steinhoff te begin,” sê ’n hofamptenaar.
Die hof het kennisgewings oor dié aansoek gestuur aan belangegroepe, wat insluit aandeelhouers met ’n wesenlike belang en ook al die huidige en voormalige direkteure van die maatskappy.
Die aansoek is vir 23 Mei op die hofrol.
Die duur forensiese ondersoek wat die afgelope jaar deur PwC oor rekenkundige ongerymdhede by Steinhoff gedoen word, sal waarskynlik nooit volledig openbaar gemaak word nie.
Dié ondersoek het binne agt maande al R200 miljoen gekos.
Die Nederlandse regsfirma Fort verduidelik in ’n webjoernaal as die hof wel beveel dat so ’n ondersoek gedoen word, die koste gewoonlik deur die onderneming betaal word.
Die OBK het 'n belang van 9% in Steinhoff gehou namens die GEPF. Lees ook GEPF se belang in Steinhoff nou R20 mjd. minder werd.
Die OBK het ook 'n lening van nagenoeg R9 miljard aan 'n swart beleggingsgroep geleen vir 'n belegging in Steinhoff. Lees ook: R4 mjd. se lening vir Steinho-aandele afgeskryf
Meer oor: Steinhoff | Openbare Beleggingskorporasie | Gepf | Obk | Ondersoek | Handelshof | Hof | Bedrog